kardosdrur/scandi-wiki huggingface dataset:
Karbid

Et karbid eller carbid (Kemisk Ordbog) er en kemisk forbindelse mellem kulstof (carbon) og et andet grundstof (et metal, bor eller silicium), hvor forbindelsen i fast form ikke danner molekylgitter. Stoffer som CH4, CO2, CS2 og CCl4 henregnes derfor ikke til carbiderne. Karbiderne kan være opbygget enten i iongitre og atomgitre eller metalgitre (se molekylgitre).

Eksempler på karbider 
Af saltagtige karbider kan nævnes calciumcarbid, CaC2. Dette og andre acetylider indeholder C22-, der er en stærk base, og disse salte giver da også C2H2 ved reaktion med så svag en syre som H2O (vand er en amfolyt, hvilket betyder at det både kan have syre- og baseegenskaber). Der kendes også carbider, der med H2O giver CH4, f.eks. aluminiumcarbid, Al4C3, der også er opbygget af ioner.

De karbider, der er opbygget i atomgitre eller metalgitre, hører nærmest hjemme i den uorganiske kemi. Det er meget hårde stoffer, og en del af disse carbider er kemisk meget inaktive. Disse karbiders formler svarer ikke altid til det ud fra det traditionelle valensbegreb forventelige, f.eks. har cementit – det jerncarbid, der kan forekomme i carbonholdigt stål – formlen Fe3C. Se også Borkarbid (B4C).

Fremstilling af karbider 
Karbider fremstilles ofte ved kraftig opvarmning af en blanding af det tilsvarende oxid og koks.

Calciumkarbid (CaC2) fremstilles ved sammensmeltning af brændt kalk og koks ved 2200° i en elektrisk lysbueovn. Calciumkarbid, i daglig tale "karbid", er udgangspunkt for fremstilling af bl.a. kalkkvælstof, et vigtigt kunstgødningsmiddel, samt fabrikation af acetylen, der er udgangspunkt for fremstilling af adskillige plastmaterialer. Mange karbider besidder stor hårdhed og styrke, f.eks. titan-, molybdæn- og wolframkarbider, der udgør en vigtig bestanddel af mange hårdmetaltyper, bl.a. anvendt til skærende værktøjer.

Særlig anvendelse 

Til emnet karbid hører også den gamle karbidlygte, en særlig lygtekonstruktion, hvori calciumkarbid og vand bringes til at reagere under dannelse af acetylen, som antændes og lyser med et kraftigt hvidt lys. Opfindelsen har for mange år tilbage bl.a. været brugt på cykler, hvor man en mørk aften nogle gange har været nødt til at stoppe og tisse i lygten, for at få karbiden til at udvikle mere acetylen, og man atter har kunnet finde sin vej hjem.

Desuden bruges karbid i dag bl.a. også til bekæmpelsen af muldvarpe, da de ikke kan tåle acetylen.

Se også 
 Calciumcarbid 
 Siliciumcarbid

Kulstofforbindelser
Fædrelandet (1834-82)

Fædrelandet var en dansk avis der udkom i årene 1834-82. Bladet var oprindeligt et ugeskrift udgivet af C.N. David, men blev efter Frederik 6.s død i december 1839 relanceret ved nytårsskiftet 1840 som en avis, med bl.a. Orla Lehmann og Carl Ploug som medarbejdere.

Fædrelandet blev en af de førende aviser i kampen om en fri forfatning, især da den i 1840'erne talte for nationalitetskampen i Slesvig og dermed de nationalliberale synspunkter ("Danmark til Ejderen!") i sit journalistisk-politiske program.

Under martsrevolutionen i 1848 blev møderne mellem de nationalliberale således holdt i avisens lokaler. Efter 1849 fastholdt avisen det nationalliberale synspunkt, bl.a. gennem redaktøren Carl Ploug.

Chefredaktører 
 Christian Georg Nathan David 1834 – 1839
 Johannes Hage 4. september 1835 – 1. juli 1837
 Balthazar Christensen 7. december 1839 – 1841
 D.G. Monrad 1. januar 1840 – 1841
 Orla Lehmann 28. marts 1841
 Carl Ploug & Jens Giødwad 12. maj 1841 – 1881
 Antonio Leigh-Smith 1881 – 1882

Ekstern kildeer/henvisninger 
 Fædrelandet, 1834-82  – avisnet.dk
 Fædrelandet årgang 1835-1839 på Google Books
 Jette D. Søllinge & Niels Thomsen, De danske aviser, bind 1, Odense Universitetsforlag, 1988. . s. 156-159.
 Jette D. Søllinge & Niels Thomsen, De danske aviser, bind 2, Odense Universitetsforlag, 1988. . s. 109-110.
 Digitaliserede udgaver af Fædrelandet i Mediestream
 Fædrelandet i opslagsværket "De Danske Aviser"

Aviser fra Danmark
Etableret i 1834
Ophørt i 1882
Frie Funktionærer

Frie Funktionærer er et dansk såkaldt gult fagforbund med egen tværfaglig a-kasse, der er uafhængigt af faglige hovedorganisationer og politiske partier. Fagforbundet havde ifølge Danmarks Statistik ved slutningen af 2015 15.000 medlemmer. A-kassen havde ifølge samme kilde ca. 23.000 medlemmer i januar 2017.

Frie Funktionærer blev grundlagt i 1951 som Firma-Funktionærerne og organiserede, som navnet antyder, oprindeligt kun privatansatte funktionærer. I dag er forbundet åbent for alle lønmodtagere. Selvstændige erhvervsdrivende kan blive optaget i forbundets a-kasse. Organisationen tilbyder i lighed med andre fagforbund også juridisk bistand til sine medlemmer, men fører kun en sag, hvis medlemmet ønsker det. Derudover arbejder man for, at medlemmerne har den højest mulige beskæftigelse, bl.a. ved at afholde kurser, tilbyde coaching m.m.

Forbundet arbejder for øget frihed for den enkelte lønmodtager og er således modstander af eksklusivaftaler. Frie Funktionærer er ikke modstander af kollektive overenskomster, men mener, at respekten for individualiteten bør vægtes lige så højt som respekten for det kollektive. 

Forbundet har hovedsæde i Odense. Det udgiver medlemsmagasinet FRIE – det er dig, der bestemmer fire gange årligt.

Forbundet er medlem af paraplyorganisationen CESI.

Kilder

Eksterne henvisninger 
 Frie Funktionærers hjemmeside 

Etableret i 1951
Fagforbund uden hovedorganisation
A-kasser i Danmark
Hlidskjalf (flertydig)

Hlidskjalf har flere betydninger:
 Lidskjalv er Odins tronstol i nordisk mytologi
 Hliðskjálf er et album med Burzum
Subrektor

En subrektor var i ældre tid en skoleleder af tredje rang i den højere skole. Han rangerede under konrektor, der stod under rektor. 

Denne rækkefølge fremgår af følgende, der er skrevet om Henrik Bornemann: 1669 udnævntes han til subrektor ved Frue Latinskole og forfremmedes 1671 til konrektor og 1672 til rektor.

Ordet er ikke med i Ordbog over det danske Sprog.

Titler
Berlin Nordbahnhof

Berlin Nordbahnhof er en jernbanestation i centrum af Berlin, Tyskland. Nordbahnhof betjens af S-Bahn samt flere bus- og sporvognslinjer.

Stationens historie går tilbage til 1842, hvor Stettiner Bahnhof blev indviet sammen med jernbanestrækningen til Stettin, der forbandt Berlin med feriestederne omkring Østersøen. Antallet af passagerer steg hurtigt, hvilket betød at stationen blev en af byens travleste og måtte udvides. Efter 2. verdenskrig var stationen beliggende i den sovjettiske sektor, mens jernbanen til stationen gik gennem Vestberlin. DDR lukkede derfor stationen i 1952 og rev stationsbygningen ned i 1962. Den nærliggende S-Bahn-station blev dog bevaret under navnet Nordbahnhof. S-Bahn-stationen var en af den første på Nord-syd-banen, der mod syd førte til Friedrichstraße og Unter den Linden. Efter at have levet en tilværelse som spøgelsesbanegård i DDR-tiden, blev Nordbahnhof genåbnet i september 1990.

Eksterne henvisninger 

Nordbahnhof
Bahnhof Berlin Gesundbrunnen

Bahnhof Berlin Gesundbrunnen er en jernbanestation beliggende i Gesundbrunnen i bydelen Wedding i det nordlige Berlin, Tyskland. Stationen er en knudepunkt for omstigning mellem U-Bahn, S-Bahn, Regionalbahn, Regional-Express samt fjerntog. Trods sin størrelse har stationen ingen banegårdsbygning.

Stationen blev åbnet i 1872, dog åbnede U-Bahn-stationen, der betjenes af linje U8, først i 1930. Både S-Bahn-togene på S-Ringbahn og Nord-syd-banen standser ved stationen. Man ophørte med at bruge stationen i 1961 og tog den først i brug igen i 1984. Efter genforeningen gennemgik den en omfattende modernisering.

Linjer 

Gesundbrunnen
DBI

Forkortelsen DBI kan hentyde til flere forskellige artikler:
 dBi – decibel isotropisk, en måleenhed for antenneforstærkning
 Dansk Bibel-Institut – en teologisk uddannelsesinstitution i København
 Dansk Brand- og sikringsteknisk Institut – et videncenter for sikring og brandsikkerhed
Democratic Unionist Party

Democratic Unionist Party (forkortet DUP) er et politisk konservativt parti i Nordirland, hvis mærkesag er fremme af britisk identitet i Nordirland og Nordirlands forbliven i Storbritannien. Partiet blev grundlagt 30. september 1971 af den presbyterianske præst og ultraunionist Ian Paisley, der besad hvervet som partileder frem til 2008. Efter dennes afgang blev Peter Robinson udnævnt som ny partileder. Partiet har hovedsæde i den nordirske hovedstad Belfast.

Democratic Unionist Party har pr. december 2019 27 pladser ud af 90 i Nordirlands lovgivende forsamling (Northern Ireland Assembly) og er således lige så stort som det andet store nordirske parti Sinn Fein, der arbejder for et samlet Irland. DUP er pr. december 2019 repræsenteret med 8 ud af de 18 nordirske pladser i det britiske Underhus, hvor partiet er det femtestørste parti.

Eksterne henvisninger 
 Democratic Unionist Party's hjemmeside 

Nordirland
Nationalkonservative partier
Politiske partier i Storbritannien
DUP

DUP kan henvise til

 Democratic Unionist Party (forkortet DUP), et politisk parti i Nordirland
 Den Uafhængige Politiklagemyndighed (forkortet DUP), en dansk myndighed, der varetager efterforskning af straffesager mod ansatte i politiet og behandler og træffer afgørelse i klagersager over politipersonale
 Danske Uafhængige Pladeselskaber (forkortet DUP), en brancheorganisation
 Den Udenlandske Presseforening i Danmark (forkortet DUP), en forening for journalister
Xena

Xena er en fiktiv person i den amerikanske tv-serie Xena: Warrior Princess, spillet af amerikanske Lucy Lawless.

Eksterne henvisninger 
 

Tv-seriefigurer
Ian Paisley

Ian Richard Kyle Paisley (født 6. april 1926 i Armagh, Nordirland, død 12. september 2014 i Belfast, Nordirland) var en nordirsk politiker og præst, der fra 1971 til 2008 var partileder hos Democratic Unionist Party, som han førte frem til at blive Nordirlands største politiske parti. Han fungerede desuden fra maj 2007 til juni 2008 som nordirsk førsteminister.

Referencer

Eksterne henvisninger 

 Biografi

Præster fra Storbritannien
Politikere fra Nordirland
Personer fra Armagh
Juvénal Habyarimana

Juvénal Habyarimana (født 8. marts 1937, død 6. april 1994) var en rwandisk politiker der fra 1973 til sin død i 1994 fungerede som landets præsident. Habyarimana blev myrdet den 6. april 1994 da hans fly, der også bar nabolandet Burundis præsident Cyprien Ntaryamira, blev skudt ned tæt ved Rwandas hovedstad Kigali. Habyarimanas død blev samtidig startskuddet til Folkemordet i Rwanda.

Eksterne henvisninger 

Rwandas præsidenter
Statsoverhoveder der kom til magten ved kup
Personer dræbt i attentat
Omkomne ved flyulykker
Politikere fra Rwanda
Karotin

Karotin eller karoten er kemiske forbindelse af typen tetraterpener der har bruttoformlen C40H56.
Karotinerne og deres derivater, karotinoiderne, er pigmenter med farverne gul, orange, rød eller violet som syntetiseres i planter og anden flora, men ikke i dyr. 

Karotinoiderne er blandt andet ansvarlig for den orange farve i gulerødder og for farverne i mange andre frugter og grønsager samt for en stor del af de glødende høstfarver.

Karotinoider anvendes som fødevarefarver med E-nummeret E 160.

 

Fotosyntese
Alkener
Yayi Boni

Thomas Yayi Boni (født 1. juli 1952) er en beninisk bankmand og politiker, der har været præsident i Benin fra marts 2006 til april 2016, hvor han blev efterfulgt af Patrice Talon. I 2012 overtog han den etårige post som formand for Den afrikanske union.

Referencer

Eksterne henvisninger 

Benins præsidenter
Politikere fra Benin
Nicéphore Soglo

Nicéphore Dieudonné Soglo (født 29. november 1934) er en tidligere politiker fra Benin, der i perioden 1991-96 var landets præsident.

Soglo forlod Benin efter Mathieu Kérékous statskup i 1972. Han arbejdede for IMF og Verdensbanken, mens han var i eksil. Han vendte tilbage og blev premierminister i 1990-91 og vandt i 1991 præsidentvalget over Kérékou. Ved det næste præsidentvalg i 1996 vandt Kérékou imidlertid. 

Nicéphore Soglo var borgmester i byen Cotonou fra 2003 til 2015.

Benins præsidenter
Politikere fra Benin
Paul-Émile de Souza

Paul-Émile de Souza (1931 – 17. juni 1999) var leder af Dahomeys (nu Benin) militærregering i 1969-70.

Hans niece Chantal er gift med Yayi Boni, præsident af Benin siden 2006.

Benins præsidenter
Politikere fra Benin
Hubert Maga

Hubert Maga (10. august 1916 – 8. maj 2000) var præsident af Dahomey (nu Benin) i 1960-63.
Maga var den første præsident i et uafhængigt Dahomey i 1960. Han blev styrtet ved et statskup i 1963. Han var igen en af Dahomeys ledere i 1970-72, men denne regering blev styrtet af Mathieu Kérékou, og Maga blev fængslet indtil 1981.

Benins præsidenter
Politikere fra Benin
Denis Sassou-Nguesso

Denis Sassou Nguesso (født 23. november 1943) er en congolesisk politiker og tidligere militærleder, der har været præsident for Republikken Congo siden 1997. Han var også præsident i perioden fra 1979 til 1992.

I sin første præsidentperiode stod han i spidsen for det Congolesiske Arbejderparti (, PCT) som ledte landet som det eneste tilladte parti. Han indførte flerpartistyre i 1990 og blev derefter frataget sine magtbeføjelser ved en national konference i 1991 men blev siddende som et ceremonielt statsoverhoved. Han stillede op ved præsidentvalget i 1992, men blev besejret og endte på tredjepladsen.

Sassou Nguesso var en oppositionsleder i fem år inden han vendte tilbage til magten under borgerkrigen i Congo, hvor hans oprørsstyrker fik præsident Pascal Lissouba til at flygte. Efter en overgangsperiode vandt han præsidentvalget i 2002 som havde lav oppositionsdeltagelse. Han blev genvalgt ved præsidentvalget i 2009. Indførelsen af en ny forfatning der blev vedtaget ved en folkeafstemning i 2015 som oppositionskedere opfordrede til boykot af og afviste resultatet af, gav mulighed for endnu en valgperiode. Han blev genvalgt ved præsidentvalget i 2016 med et flertal i første runde.

Han blev igen genvalgt i 2021 i et valg hvor politiet slog ned på oppositionen før valget, og hvor oppositionen opfordrede til boykot. Kritikere udtrykte bekymring over valgets afvikling.

Hans datter Edith Lucie Sassou-Nguesso blev i 1989 gift med Omar Bongo, daværende præsident i Gabon.

Ifølge de såkaldte Pandora Papers som International Consortium of Investigative Journalists (ICIJ) offentliggjorde i oktober 2021 ejer Sassou Nguesso værdifulde diamantminer i Congo gennem et selskab som er registret på de Britiske Jomfruøer. Sassou Nguesso benægter dette.

Referencer 

Republikken Congos præsidenter
Nuværende statsoverhoveder
Miss Universe 1961

Miss Universe 1961 var den 10. Miss Universe konkurrence. Den blev afholdt 1. juli i Miami Beach i Florida, USA. Miss Tyskland, 24-årige Marlene Schmidt, vandt konkurrencen.

Resultat 
 Miss Universe 1961: , Marlene Schmidt
 Andenplads: , Rosemarie Frankland
 Tredjeplads: , Adriana Gardiazábal
 Fjerdeplads: , Arlette Dobson
 Femteplads: , Sharon Renee Brown
 Semifinalister:
 , María Gloria Silva
  Republikken Kina, Wang Li-Ling
 , Simone Darot
 , Kristjana Magnusdóttir
 , Atida Pisanti
  Korea, Sao Yanghee
  Peru, Carmela Stein Bedoya
 , Susan Jones
 , Gunilla Knutsson
 , Liliane Burnier

Specielle Priser 
 Venlighed:  Grækenland, Eleftheria Deloutsi
 Fotogen: , Patricia Whitman Owin

1961
Miss Universe 1962

Miss Universe 1962 var den 11. Miss Universe konkurrence. Den blev afholdt 14. juli 1962 i Miami Beach i Florida, USA. 51 kvinder deltog, og vinderen blev Miss Argentina, 24-årige Norma Nolan.

Resultat 
 Miss Universe 1962: , Norma Nolan
 Andenplads: , Anna Geirsdóttir
 Tredjeplads: , Anja Aulikki Järvinen
 Fjerdeplads:  Republikken Kina, Helen Liu Shiu Man
 Femteplads: , Maria Olívia Rebouças Cavalcanti
 Semifinalister:
 , Christa Linder
  Canada, Marilyn McFatridge
 , Olga Lucía Botero Orozco
 , Kim Carlton
  Haiti, Evelyn Miot
 , Yehudit Mazor Rounik
  Libanon, Nouhad Cabbabe
 , Leslie Margaret Nichols
 , Macel Leilani Wilson

Specielle Priser 
 Venlighed:  Dominikanske Republik, Sara Olimpia Fórmeta og , Hazel Williams
 Fotogen: , Kim Carlton
 Bedste Nationale Kostume: , Kim Carlton

1962
Nysproglig studentereksamen

Nysproglig studentereksamen indførtes ved gymnasiereformen i 1903.

Hidtil havde gymnasiets sproglig-historiske linje været domineret af uddøde sprog, oldgræsk, latin og hebræisk, der havde relevans for fortsatte teologiske studier. Der havde været få timers undervisning i tysk og fransk, men ofte uden at eleverne lærte at tale sprogene, idet de blev drevet på samme måde som de uddøde sprog, der kun var genstand for oplæsning og oversættelse. Engelsk kom (ud over sporadiske tiltag) først med fra 1903.

Den hidtidige sproglig-historiske linje blev fra 1903 videreført som klassisksproglig studentereksamen (også kaldt: gammelsproglig).

Ved gymnasiereformen i 1871 var matematisk studentereksamen blevet en mulighed. Hebræisk var udgået som en del af de sprogliges pensum til studentereksamen.

Gymnasiale uddannelser
Almene gymnasium i Danmark
Klassisksproglig studentereksamen

Klassisksproglig studentereksamen kaldes også gammelsproglig studentereksamen. Ved gymnasiereformen i 1903 var det en videreførelse af den hidtidige sproglig-historiske linje, hvor hovedvægten havde ligget på de uddøde sprog oldgræsk og latin. Indtil gymnasiereformen i 1871 havde hebræisk også været et af fagene. 

Ved gymnasiereformen i 1871 indførtes matematisk studentereksamen (matematisk-naturfaglig), og ved gymnasiereformen i 1903 indførtes nysproglig studentereksamen.

Se i øvrigt: Studentereksamens historie.

Gymnasiale uddannelser
Matematisk studentereksamen

Matematisk studentereksamen blev indført ved gymnasiereformen i 1871. Indtil da havde den lærde skole, latinskolen, som gymnasiet hed dengang, koncentreret sig om sprogene oldgræsk og latin samt hebræisk.

Industrialiseringen i Danmark stillede krav om nye fag i skolen, nemlig de tekniske fag. Polyteknisk Læreanstalt var blevet oprettet i 1829, men den lærde skole forberedte ikke til denne fortsættelse, men var fra gammel tid baseret på en videre løbebane inden for teologien.

Den nye studentereksamen kaldtes matematisk-naturvidenskabelig linje. Indtil gymnasiereformen i 1903 skulle de studerende på denne linje også lære latin, og som kompensation for, at de ikke fik græsk sprog og historie, indførtes faget oldtidskundskab.

Gymnasiale uddannelser
Almene gymnasium i Danmark
Honningurt

Honningurt (Phacelia) er en slægt med ca. 600 arter De er udbredt i Nordamerika og Sydamerika, men med tyngdepunktet i det vestlige USA. Slægten betragtes som hørende til Rublad-familien (der nu også omfatter slægterne i den tidligere Vandblad-familie). Derimod er der tvivl om, hvorvidt familien skal henregnes direkte under Euasterider I, eller om den skal anbringes i en særlig Rublad-orden.

Arterne er enårige, toårige eller stauder med en opret vækst og mere eller mindre tydelig behåring. De skruestillede blade kan være både sammensatte og hele. Blomsterne er samlet i endestillede stande, der er ensidige og ofte indrullede. Blomsterne er regelmæssige og 5-tallige med klokkeformede, hvide, blå eller violette kronblade. Frugterne er behårede kapsler.

For personer med anlæg for overfølsomhed kan det være ubehageligt at røre ved en af slægtens arter. Planterne indeholder nemlig stoffet geranylhydrokinon, der kan give udslæt og kløe.

Slægten omfatter mange dyrkede arter, der bruges både som prydplanter og som nektarkilder. Her beskrives dog kun de arter, som dyrkes i Danmark.

 Almindelig honningurt (Phacelia tanacetifolia)
 Klokkehonningurt (Phacelia campanularia)

 Phacelia argentea
 Phacelia argillacea
 Phacelia bicolor
 Phacelia brachyloba
 Phacelia californica
 Phacelia capitata
 Phacelia corymbosa
 Phacelia crenulata
 Phacelia douglasii
 Phacelia dubia
 Phacelia formosula
 Phacelia glandulosa
 Phacelia grisea
 Phacelia hastata
 Phacelia heterophylla
 Phacelia humilis
 Phacelia imbricata
 Phacelia insularis
 Phacelia integrifolia
 Phacelia inundata
 Phacelia linearis
 Phacelia malvifolia
 Phacelia minor
 Phacelia nemoralis
 Phacelia neomexicana
 Phacelia parryi
 Phacelia patuliflora
 Phacelia purshii
 Phacelia robusta
 Phacelia rupestris
 Phacelia viscida

Note 

Rublad-familien
Sydlige kalkalper

De Sydlige Kalkalper er en bjergkæde i Alperne syd for Centralalperne. Forskellen på de to bjergkæder er den geologiske sammensætning, og at Centralalperne har højere bjergtoppe. 
Bjergkæden, der er cirka 450 kilometer ligger i landene Østrig, Slovenien og Italien. De Sydlige Kalkalper  strækker sig fra Sobretta-Gavia-alperne i Lombardiet i vest til Pohorje i Slovenien i øst.

Bjergkæder i de Sydlige Kalkalper er (fra øst til vest):

 Pohorje (tysk Bachergebirge) (1)
 Kamnikalperne eller Savinja alperne(2)
 Karawanken / Karavanke (3)
 Juliske Alper (4)
 Gailtaler Alperne (5)
 Karniske Alper (6)
 De sydlige karniske alper (7)
 Dolomitterne (8)
 Fiemme Alperne (9)
 Vizentine Alperne (10)
 Nonsberg Alperne (11)
 Brentamassivet(12) 
 Bjergene omkring Gardasøen (13)
 Ortleralperne (14)
 Adamello Presanella-massivet (15)
 Sobretta-Gavia-alperne (16)

Kildehenvisninger

Eksterne henvisninger 

 
Bjerge i Slovenien
De juliske Alper

De juliske Alper (slovensk Julijske Alpe) er en bjergkæde i de Sydlige Kalkalper på grænsen mellem Italien og Slovenien. Den højeste top er Triglav på 2.864 meter over havet, som også er det højeste bjerg i Slovenien og det tidligere i Jugoslavien. De er opkaldt efter Julius Cæsar. 

En større del af de juliske Alper er en del af Triglav Nationalpark.
Et areal på 1.957,23   km² blev i 2020 udpeget til biosfærereservat under UNESCOs Menneske og biosfære-programmet.

Bjergtoppe 
De vigtigste bjergtoppe er:
 Triglav (bjerg)/Tricorno 2.864 m
 Jôf di Montasio/Montaž/Montasch 2.755 m
 Škrlatica 2.740 m
 Mangart 2.679 m
 Jôf Fuart 2.666 m
 Jalovec 2.645 m
 Razor 2.601 m
 Canin/Kanin 2.582 m
 Kanjavec 2.568 m
 Prestreljenik 2.500 m
 Špik 2.472 m
 Tošc 2.275 m
 Krn 2.244 m

Bjergpas 
Vigtige bjergpas i de juliske Alper er:
 Vršič, 1.611 m, detn højeste bjergpas i Slovenien.
 Predilasset, 1.156 m
 Hrušica/Birnbaumerwald, 883 m
 Saifnitz eller Pontebbapasset/Tabeljski prelaz, 797 m

Eksterne henvisninger 

 De Juliske Alper på Hribi.net 
 De Juliske Alper og Triglav Nationalpark 
 De Juliske Alper på SummitPost 

 
Biosfærereservater under UNESCO
Miss Universe 1963

Miss Universe 1963 var den 12. Miss Universe konkurrence. Den blev afholdt 20. juli 1963 i Miami Beach i Florida, USA. Vinderen blev Miss Brasilien, den 18-årige Iêda Maria Vargas.

Resultat 
 Miss Universe 1963: , Iêda Maria Vargas
 Andenplads: , Aino Korva
 Tredjeplads: , Marlene McKeown
 Fjerdeplads: , Lalaine Betia Bennett
 Femteplads:  Korea, Kim Myoung-Ja
 Semifinalister:
 , Olga Galuzzi
 , Gertrude Bergner
 , María Cristina Álvarez González
 , Riitta Anja Hellevi Kautiainen
 , Monique Lemaire
 , Helga Carla Ziesemer
 , Gianna Serra
 , Noriko Ando
  Sydafrika, Ellen Liebenberg
 , Marite Ozers

Specielle Priser 
 Venlighed: , Grace Taylor
 Fotogen: , Marlene McKeown
 Bedste Nationale Kostume: 

1963
BMW Z3

Z3 er en personbil fra tyske BMW.

Den to-personers Roadster blev introduceret i 1996, og udvalget blev i 1998 suppleret med Coupé modellen.

Motorprogrammet rækker fra en 4 cylindret 1,8 motor med  til en 6 cylindret 3,2 motor med .

Z3 har den interne betegnelse E36/7 for Roadster modellen og E36/8 for Coupé modellen, og er baseret på BMW E36 platformen fra BMW 3-serien.

Motorer
[1] Denne motor findes også i Coupé modellen
[2] Coupé først fra 1998

Z3
Biler introduceret i 1996
Biler fra 1990'erne
Biler fra 2000'erne
Baghjulstrukne biler
Coupéer
Cabrioleter
Adobe Photoshop Elements

Adobe Photoshop Elements er et billedbehandlingsprogram, som er en reduceret udgave af den professionelle version Adobe Photoshop.

Programmet indeholder de fleste egenskaber som den professionelle version men med færre og simplere muligheder for fotoredigering.

Eksempelvis kan Photoshop Elements ikke eksportere filer i formatet CMYK, som blandt andet bruges af layout- og grafiske designere ved magasiner og aviser.
  
Den sidste udgave af programmet, anno 2015, er Adobe Photoshop Elements 13.0.

Ekstern henvisning 
 Elements-familien 

Software fra Adobe Systems
Billedbehandling